## ΑΙΤΗΣΗ

## Στοιχεία καταναλωτή:

|  |  |  |  |  |  |
| --- | --- | --- | --- | --- | --- |
| Όνομα: | | Επίθετο: | | | |
| Οδός: | Αριθμός: | | ΤΚ: | | Πόλη: |
| Σταθερό: | | Κινητό: | | | |
| Email: | | | |  | |

### Στοιχεία ασφαλιστικής εταιρείας:

|  |  |
| --- | --- |
| Επωνυμία: | |
| Έδρα (Διεύθυνση): | |
| Τηλέφωνο: |  |
| Email: | |
| Όνομα Υπευθύνου: | |

**Ιστορικό:**

|  |
| --- |
| Διαμαρτύρομαι για την κατά ……...% αύξηση των ασφαλίστρων για την ασφαλιστική περίοδο από …….. έως …..…. στην υπ’ αριθ .……………….……/έτος…………..σύμβαση ασφάλισης υγείας (ισόβιας ή μακροχρόνιας διάρκειας).  Σας δηλώνω ότι, θεωρώ την αύξηση αυτή υπερβολική, καταχρηστική και αυθαίρετη. Δεν την αποδέχομαι και ζητώ την ανάκλησή της, καθότι με έμμεσο μη νόμιμο τρόπο με οδηγείτε στην υποχρεωτική λύση του μακροχρόνιου συμβολαίου υγείας, για το οποίο ανελλιπώς και με μεγάλο οικονομικό κόστος καταβάλλω τα ασφάλιστρα με συνέπεια έως και σήμερα.  Άλλωστε έχετε ανακοινώσει δημόσια την δέσμευσή σας για μείωση των ασφαλίστρων για το έτος 2025.  Παράλληλα, καθότι δεν έχει ληφθεί μέριμνα για τις αναπροσαρμογές των ασφαλίστρων για το έτος 2025, λόγω της κατάργησης του δείκτη του ΙΟΒΕ σύμφωνα με τον ν. 5170/16.01.2025, καθίσταται αναγκαίο η αναπροσαρμογή του ασφαλίστρου να μην υπερβαίνει το ποσοστό του Υποδείκτη Υγείας του Δείκτη Τιμών Καταναλωτή (ΔΤΚ) της Ελληνικής Στατιστικής Αρχής, **που για το έτος 2024 διαμορφώθηκε στο 3,8%.**  Άλλωστε ο δείκτης του ΙΟΒΕ είχε ως αποτέλεσμα τις υπέρογκες αυξήσεις ασφαλίστρων στα συμβόλαια υγείας τα τελευταία χρόνια, οι οποίες πραγματοποιούνταν με κριτήρια ασαφή, υποκειμενικά, αόριστα και μη προβλέψιμα για τον καταναλωτή και από τις οποίες έχω ζημιωθεί ανυπέρβλητα.  Eξ άλλου, σύμφωνα με τον ν. 2251/94 όπως τροποποιήθηκε και ισχύει σήμερα, η μονομερής αναπροσαρμογή των ασφαλίστρων, δίχως εύλογα, διαφανή και αντικειμενικά κριτήρια, έχει κριθεί παράνομη και καταχρηστική. |
| Για τους λόγους αυτούς,  **ΖΗΤΩ**  1) Να αποσύρετε την ως άνω αύξηση ως παράνομη και καταχρηστική,  2) Να μην υπερβαίνει η αύξηση το ποσοστό του Υποδείκτη Υγείας του Δείκτη Τιμών Καταναλωτή της Ελληνικής Στατιστικής Αρχής, που για το έτος 2024 διαμορφώθηκε στο 3,8%,  3) Να είστε στο εξής απόλυτα σαφείς και αναλυτικοί στα ποσά των ασφαλίστρων, την ανάλυσή τους και τον τρόπο που υπολογίζονται οι όποιες αναπροσαρμογές. Πίνακες θα πρέπει να υπάρχουν απαρέγκλιτα κάθε χρόνο στην ειδοποίηση του ασφαλισμένου ώστε να μπορεί αυτός να ελέγχει τον τρόπο και την εγκυρότητα της αύξησης του ασφαλίστρου,  4) Να εγκαταλείψετε αμέσως την τακτική των συνεχών αυξήσεων των ασφαλίστρων, σήμερα αλλά και στο μέλλον.  Σε αντίθετη περίπτωση επιφυλάσσομαι για κάθε νόμιμο δικαίωμα. |

**Συνημμένα έγγραφα:**

|  |
| --- |
|  |

Παρακαλώ για την έγγραφη ενημέρωσή μου.

…… / …… / 20….

Ο/Η αιτ………

Κοινοποίηση:

1. Ε.Κ.ΠΟΙ.ΖΩ.

E-mail: [info@ekpizo.gr](mailto:info@ekpizo.gr)

1. Γενική Διεύθυνση Αγοράς και Προστασίας Καταναλωτή

E-mail: [1520@mindev.gov.gr](mailto:1520@mindev.gov.gr)

1. Τράπεζα της Ελλάδος- Διεύθυνση Εποπτείας Ιδιωτικής Ασφάλισης (ΔΕΙΑ)

E-mail: [dep.insurancesup@bankofgreece.gr](mailto:dep.insurancesup@bankofgreece.gr)